Paul von Hindenburg

Paul Ludwig Hans Anton von Beneckendorff und von Hindenburg (), dikenali secara umum sebagai Paul von Hindenburg (; 2 Oktober 1847 – 2 Ogos 1934)
ialah seorang Fil Marsyal (Generalfeldmarschall) tentera Jerman-Prusia, negarawan, ahli politik dan berkhidmat sebagai Presiden Jerman kedua dari tahun 1925 hingga 1934.

Hindenburg mengharungi kerjaya yang panjang dalam Tentera Darat Prusia dan telah bersara pada tahun 1911. Beliau telah dipanggil semula bertugas pada permulaan Perang Dunia I (menjadi Ober Ost, singkatan Oberbefehlshaber Ost atau Panglima Tertinggi Barisan Timur), dan pertama kali mendapat perhatian negara, pada usia 66 tahun, sebagai pemenang dalam Pertempuran Tannenberg pada tahun 1914. Selaku Ketua Turus Am Besar (Chef des Grossen Generalstabes) Tentera Darat Imperial Jerman sejak tahun 1916, beliau dan timbalannya, Jeneral Erich Ludendorff, menjadi terkenal dikalangan rakyat Jerman sehinggakan Hindenburg mendapat pengaruh yang lebih besar daripada Kaiser Jerman sendiri. Bersama dengan Ludendorff, mereka meneruskan idea Lebensraum yang mana selepas perang diterima pakai pula oleh Parti Nazi Hitler. Hindenburg sekali lagi bersara pada tahun 1919, tetapi kembali pada kehidupan awam pada tahun 1925 untuk dipilih sebagai Presiden Jerman yang kedua.

Hindenburg, selaku Presiden Jerman, melantik pemimpin Parti Nazi Adolf Hitler sebagai Canselor Jerman. Hindenburg secara peribadi memandang rendah Hitler, dengan lagak sombong merujuk Hitler sebagai "koperal Bohemia" itu (dalam bahasa Jerman böhmischen Gefreiten), tersilap (secara sengaja atau tidak) dengan tempat lahir Hitler di Braunau, Austria  dengan pekan Braunau di Bohemia. Hitler berkali-kali dan secara paksa menekan Hindenburg bagi melantik beliau sebagai Canselor, Hindenburg berkali-kali juga menolak desakan Hitler. Walaupun berusia 84 tahun dan tidak sihat, Hindenburg telah dipujuk bertanding pilihanraya semula pada tahun 1932, kerana beliau dianggap satu-satunya calon yang boleh mengalahkan Hitler. Hindenburg telah dipilih semula dalam satu pengundian kali kedua. Meskipun beliau menentang Hitler, kestabilan politik Republik Weimar yang semakin merosot menyebabkan beliau memainkan satu peranan penting dalam kebangkitan kuasa Parti Nazi. Beliau membubarkan parlimen dua kali pada tahun 1932 dan akhirnya, atas nasihat Franz von Papen, melantik Hitler sebagai Canselor pada Januari 1933. Pada bulan Februari, beliau mengeluarkan Dekri Kebakaran Reichstag yang menggantung pelbagai kebebasan awam dan pada Mac beliau menandatangani Akta Pengkuasaan 1933 (Enabling Act), yang mana parlimen memberikan Hitler kuasa melaksanakan  undang-undang. Hindenburg meninggal dunia pada tahun berikutnya, yang mana Hitler mengisytiharkan  jawatan Presiden kosong dan selaku "Fuhrer und Reichskanzler", melantik diri sendiri sebagai ketua negara.

Kapal udara terkenal Zeppelin Hindenburg yang musnah dalam Malapetaka Hindenburg pada tahun 1937 telah diberi penghormatan sempena namanya, begitu juga Empangan Hindenburg, iaitu laluan tambak yang menyambungkan pulau Sylt ke tanah besar Schleswig-Holstein, dibina semasa pemerintahannya. Sebelum itu bandar Zabrze (bahasa Jerman: Hindenburg O.S.) di Upper Silesia, juga telah diberi nama sempena namanya pada tahun 1915. SMS Hindenburg, iaitu sebuah kapal kruiser tempur yang ditauliahkan dalam Tentera Laut Imperial Jerman pada tahun 1917 dan merupakan kapal besar terakhir yang memasuki perkhidmatan tentera laut Imperial, juga telah diberi nama sempena namanya.

Tarikh kenaikkan pangkat 
 Kadettenanstalt - 1859
 Hauptkadettenanstalt - 1863
 Sekondeleutnant - 7 April 1866
 Oberleutnant - 13 April 1872
 Hauptmann - 1878
 Major - 1881
 Oberstleutnant - 14 Februari 1891
 Oberst - Mac 1894
 Generalmajor - 14 Ogos 1896
 Generalleutnant - 1900
 General der Infanterie - 22 Jun 1905
 Generaloberst - 26 Ogos 1914
 Generalfeldmarschall - 27 November 1914

Anugerah kebesaran 
Jerman
 Knight of the Black Eagle Order
 Grand Commander of the Royal House Order of Hohenzollern with Swords
 Pour le Merite (2 September 1914); Oak Leaves added on 23 Februari 1915
 Iron Cross, Kelas 1 dan 2
 Grand Cross of the Iron Cross (9 Disember 1916)
 Star of the Grand Cross of the Iron Cross (25 Mac 1918)
 Knight Grand Cross of the Military Order of Max Joseph (Bavaria)
 Knight Grand Cross of the Military Order of St. Henry (Saxony)
 Knight of the Order of Military Merit (Württemberg)
 Knight Grand Cross with Crown, Swords and Laurel of the House and Merit Order of Peter Frederick Louis (Oldenburg)
 Military Merit Cross, 1st class (Grand Duchy of Mecklenburg-Schwerin)
 Friedrich Cross, 1st class (Duchy of Anhalt)
 Honorary Commander of the Order of Saint John (Bailiwick of Brandenburg)

Luar negara
 Grand Cross of the Military Order of Maria Theresa (Austria)
 Knight of the Order of the Golden Fleece (Austria)
 Cross of Military Merit, 1st class with war decoration (Austria-Hungary)
 Gold Medal of Military Merit ("Signum Laudis", Austria-Hungary)

Lihat juga 
 Maharaja Wilhelm II
 Alfred von Tirpitz
 Erich Ludendorff
 Erich von Falkenhayn
 Helmuth von Moltke
 Maximilian von Prittwitz
 Wilhelm Groener
 Max Hoffmann
 Leopold Maximilian
 August von Mackensen
 Friedrich Ebert
 Adolf Hitler

Bibliografi

Pautan luar 

 Military service record of Paul von Hindenburg 
 Generalfeldmarschall von Beneckendorff und von Hindenburg at www.rosenberg-wpr.de (German only, with many photos)
 http://www.dhm.de/lemo/html/biografien/HindenburgPaul/index.html  (German only, some photos)
 Out Of My Life by Paul von Hindenburg at archive.org
 Date of retirement
 Historical film documents on Paul von Hindenburg at www.europeanfilmgateway.eu

Kelahiran 1847
Kematian 1934
Perang Dunia Pertama
Fil Marsyal Prusia/Jerman
Orang Jerman
Prusia
Ahli politik Jerman
Presiden Jerman